**รายงานการประชุมสำนักงานเกษตรอำเภอบางมูลนาก ประจำเดือน ตุลาคม 2564**

**ครั้งที่ 9 /2564**

**วันที่ 5 ตุลาคม 2๕64 เวลา 09.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

 รักษาราชการแทน เกษตรอำเภอบางมูลนาก ประธานที่ประชุม

 2.. นางสาวพนิดา เอี้ยวฮะ นักวิชาการส่งเสริมการเกษตรปฏิบัติการ

 3. นางสาวโชติภา สิงห์เล็ก นักวิชาการส่งเสริมการเกษตร

4. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

 5. นางฐานิตา นาคอ่อน เจ้าพนักงานธุรการ

 6. นายรุ่ง น้อยทวี พนักงานทั่วไป

**ผู้ไม่มาประชุม**

 นางสาวฐานิกา สมประจบ ติดอบรม

**เริ่มประชุมเวลา 09.30 น.**

 นางสาวจุฑามาศ กล่อมจิตร ตำแหน่งนักวิชาการส่งเสริมการเกษตรชำนาญการ รักษาราชการแทน เกษตรอำเภอบางมูลนาก เป็นประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1. พิธีมอบของที่ระลึกแก่ผู้เกษียณอายุราชการ ดังนี้**

กรมส่งเสริมการเกษตรมอบหมายให้ นายศักดิเดชน์ แก้ววิเศษ เกษตรจังหวัดพิจิตรเป็นตัวแทนมอบโล่ห์จากอธิบดีกรมส่งเสริมการเกษตร มอบแก่ผู้เกษียณราชการดังนี้

 1. นายสุชิน ฉิมไทย หัวหน้ากลุ่มยุทธศาสตร์และสารสนเทศ

2.นางพรทิพา ด่านอรุณ หัวหน้ากลุ่มส่งเสริมและพัฒนาเกษตรกร

3.นายเอกรัฐ นาถ้ำทอง เกษตรอำเภอบางมูลนาก

4.นางเหรียญทอง ชัยสุวิรัตน์ เกษตรอำเภอสากเหล็ก

5.นางอารีรัตน์ ช่วงโพธิ์ เกษตรอำเภอวังทรายพูน

6.นายสุรพล รอดเรือง พนักงานทั่วไป

 2. นายวีระชัย เข็มวงษ์ ผู้อำนวยการสำนักงานส่งเสริมและพัฒนาการเกษตรที่ 1 จังหวัดชัยนาทมอบหมายให้นายศักดิเดชน์ แก้ววิเศษ เกษตรจังหวัดพิจิตรเป็นตัวแทนมอบของที่ระลึกแก่ผู้เกษียณราชการทุกท่าน

 3. นางอัญชลี สุวจิตตานนท์ รองอธิบดีกรมส่งเสริมการเกษตร มอบหมายให้ นายศักดิเดชน์ แก้ววิเศษ เกษตรจังหวัดพิจิตรเป็นตัวแทนมอบของที่ระลึกแก่ผู้เกษียณราชการ นางพรทิพา ด่านอรุณ หัวหน้ากลุ่มส่งเสริมและพัฒนาเกษตรกร

4**.** พิธีมอบของรางวัล โครงการประกวดรางวัลแหล่งท่องเที่ยวเชิงเกษตร เพื่อการประชาสัมพันธ์ วิสาหกิจชุมชนท่องเที่ยวเชิงเกษตรวิถีเกษตรชุมชนคนเนินปอ ตำบลเนินปอ อำเภอสามง่าม จังหวัดพิจิตร ได้รับรางวัลชมเชย

**มติที่ประชุม** รับทราบ

/ระเบียบวาระที่ ๒...

-2-

**ระเบียบวาระที่ ๒ เรื่องรับรองรายงานการประชุม ครั้งที่ 8/2564 วันที่ วันที่ 6 กันยายน 2๕64**

**มติที่ประชุม** รับรองรายงานการประชุมสำนักงานเกษตรอำเภอประจำเดือน กันยายน 25๖๔

**ระเบียบวาระที่ 3 เรื่องสืบเนื่อง**

 **-ไม่มี-**

**ระเบียบวาระที่ 4 เรื่องแจ้งเพื่อทราบ**

**4.1 รายงานสถานการณ์การผลิตพืชเศรษฐกิจสำคัญของจังหวัดพิจิตร ประจำเดือน กันยายน 2564**  ข้อมูลตัดยอด ณ วันที่ 13 กันยายน 2564 พบว่ามีเกษตรกรบางรายอาจจะยังไม่ได้ขึ้น/ปรับปรุงทะเบียนเกษตรกร และขอให้เจ้าหน้าที่รับขึ้นทะเบียนปฏิบัติตามคู่มือการขึ้นทะเบียนเกษตรกร ปี 2564

**ฝ่ายบริหารทั่วไป**

**4.2. รายงานผลการเบิกจ่ายเงินงบประมาณ ประจำปี 2564 ประจำเดือน กันยายน 2564**

สำนักงานเกษตรอำเภอบางมูลนากได้ดำเนินการเบิกจ่ายครบ 100 % แล้ว

**4.3. กลุ่มส่งเสริมและพัฒนาเกษตรกร**

4.3.1 การดำเนินงานโครงการพัฒนายกระดับการผลิตสินค้าเกษตรด้วยเทคโนโลยีและนวัตกรรม ของเกษตรกรปราดเปรื่อง (Young Smart Farmer & Smart Farmer) อำเภอบางมูลนากได้ดำเนินการ จำนวน 2 จุดเรียบร้อยแล้ว

4.3.3 โครงการอาสาสมัครเกษตร ปี 2564

แนวทางการขับเคลื่อนและพัฒนางานอาสาสมัครเกษตร ปี 2565

 1. ปรับปรุงฐานข้อมูล อกษ. ให้เป็นปัจจุบัน เพื่อนำไปวางแผนในการดำเนินกิจกรรมต่อไป ในปี 2565

 2. สำนักงานรายงานสรุปผลการดำเนินงาน ปี 2564 ให้จังหวัดและส่งข้อมูลให้ฝ่ายเลขาฯ เพื่อทบทวนการพัฒนางานอาสาสมัครเกษตรแต่ละสาขา

 3. จัดทำแผนการดำเนินงานอาสาสมัครเกษตร ปี 2565 ของแต่ละอำเภอ

 4. วางแผน และสร้างความเข้าใจร่วมกัน เพื่อขับเคลื่อนและพัฒนางานอาสาสมัครเกษตร

 5. ดำเนินการตามแผน

 6. ติดตามและประเมินผลการดำเนินงาน

4.3.4 หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564

หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564 หน้าที่ 1 ข้อ 5 การจ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ด้านการเกษตรให้ดำเนินการช่วยเหลือแก่ผู้ประสบภัยพิบัติที่ขึ้นทะเบียนและปรับปรุงทะเบียนกับหน่วยงานที่กำกับดูแลแต่ละด้านของกระทรวงเกษตรและสหกรณ์ก่อนเกิดภัยพิบัติแล้วเท่านั้น โดยการเบิกจ่ายให้ปฏิบัติตามหลักเกณฑ์ วิธีการ เงื่อนไข และอัตรา ดังนี้

 1. ข้าว ไร่ละ 1,340 บาท

 2. พืชไร่และพืชผัก ไร่ละ 1,980 บาท

 3. ไม้ผลไม้ยืนต้น และอื่นๆ ไร่ละ 4,048 บาท

/4.3.5 การให้ความ…

-3-

4.3.5 การให้ความช่วยเหลือด้านการเกษตรผู้ประสบภัยพิบัติกรณีฉุกเฉิน

ปัญหาที่พบจากการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน ดังนี้

 1. เกษตรกรไม่ได้ขึ้นทะเบียนและปรับปรุงข้อมูลทะเบียนก่อนเกิดภัย จากหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือ ด้านการเกษตรผู้ประสบภัยพิบัติกรณีฉุกเฉิน พ.ศ. 2564 ให้ดำเนินการช่วยเหลือแก่ผู้ประสบภัยพิบัติที่ขึ้นทะเบียนและปรับปรุงทะเบียนก่อนเกิดภัยพิบัติแล้วเท่านั้น

 2. เกษตรกรแจ้งปลูกข้าวไม่ตรงกับพันธุ์ที่ปลูก ทำให้ส่งผลต่อวันเก็บเกี่ยวและการแจ้งขึ้นทะเบียนปลูกข้าวในรอบใหม่

 3. เกษตรกรปลูกข้าว โดยมีอายุน้อยไม่สามารถแจ้งปลูกได้ เมื่อไม่สามารถแจ้งขึ้นทะเบียนปลูก ก็จะไม่สามารถให้ความช่วยเหลือได้

4.3.6 วิสาหกิจชุมชน

การดำเนินงานวิสาหกิจชุมชนที่ได้รับการพัฒนาในด้านปัจจัยการผลิต ปีงบประมาณ พ.ศ. 2564

แนวทางการพัฒนาวิสาหกิจชุมชนในปีงบประมาณ พ.ศ. 2565 ให้เน้นการพัฒนา 5 ด้าน ตามทางกรมส่งเสริมการเกษตรได้กำหนดไว้ ดังนี้

 1. ด้านการพัฒนาสินค้า/ผลิตภัณฑ์/บรรจุภัณฑ์/ฉลากสินค้า

 2. ด้านองค์ความรู้การแปรรูป

 3. ด้านการใช้เทคโนโลยี/นวัตกรรม

 4. ด้านการตลาด (Online/Offline)

 5. ด้านการบริหารจัดการกลุ่มวิสาหกิจชุมชน ปี พ.ศ. 2564

1. โครงการยกระดับศักยภาพเกษตรกรรุ่นใหม่และผู้ประกอบการ/วิสาหกิจชุมชนในการผลิตสินค้าชุมชน

 สนับสนุนปัจจัยการผลิตเพื่อยกระดับวิสาหกิจชุมชนตามแผนพัฒนากิจการวิสาหกิจชุมชน (อำเภอละ 1 แห่ง อำเภอละ 3,000 บาท)

 สำนักงานเกษตรอำเภอบางมูลนาก คือ กลุ่มวิสาหกิจชุมชนวิสาหกิจชุมชนกลุ่มผู้เลี้ยงสัตว์ ตำบลวังกรด 99 หมู่ที่ 4 ตำบลวังกรด อำเภอบางมูลนาก จังหวัดพิจิตร

**4.4 กลุ่มอารักขาพืช**

4.4.2. โครงการเพิ่มประสิทธิภาพการควบคุมโรคใบด่างมันสำปะหลังแบบครอบคลุมพื้นที่

 4.4.1.ประชาสัมพันธ์เน้นย้ำเกษตรกรเรื่องการสำรวจแปลงมันสำปะหลังอย่างสม่ำเสมอ และขอให้เจ้าหน้าที่ติดตามสถานการณ์การระบาดของโรคใบด่างมันสำปะหลังอย่างต่อเนื่อง หากพบอาการต้องสงสัยให้แจ้งเจ้าหน้าที่ผู้รับผิดชอบงานอารักขาพืชระดับอำเภอและแจ้งสำนักงานเกษตรจังหวัดทันที

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

 - ไม่มี **-**

**ระเบียบวาระที่ 6 เรื่องอื่นๆ**

6.1. ให้สำนักงานเกษตรอำเภอทุกอำเภอ ดำเนินการติดตั้งป้ายประชาสัมพันธ์ โครงการสร้างการรับรู้แนวทางการดำเนินงานกรมส่งเสริมการเกษตรประจำปีงบประมาณ พ.ศ. 25๖๕ และ ถ่ายภาพส่งมายังสำนักงานเกษตรจังหวัดพิจิตร ภายในวันที่ 10 ตุลาคม 2564

/6.2. เรื่องการช่วย...

-4-

6.2. เรื่องการช่วยเหลือเกษตรกรด้านภัยพิบัติ ด้านภัยแล้ง และอุทกภัย ให้เจ้าหน้าที่ปฏิบัติตามคู่มือเป็นหลัก และเร่งรัดสำรวจความเสียหายเพื่อรายงานข้อมูลให้ผู้เกี่ยวข้องทราบ พร้อมนำเข้าสู่ระบบการช่วยเหลือตามระเบียบราชการโดยด่วนต่อไป และขอให้เตรียมความพร้อมในการฟื้นฟูช่วยเหลือหลังระดับน้ำลดลง

6.3. โครงการส่งเสริมการใช้ฟ้าทะลายโจร สมุนไพรต้านโควิด 19

1 ดำเนินการตามนโยบายผู้ช่วยรัฐมนตรีประจำกระทรวงเกษตรและสหกรณ์

นายนราพัฒน์ แก้วทอง ซึ่งได้มอบหมายให้ศูนย์ส่งเสริมและพัฒนาอาชีพการเกษตรจังหวัดอุตรดิตถ์ จัดส่งกล้าพันธุ์ฟ้าทะลายโจรแบบ Bare Root ทั้งนี้ สำนักงานเกษตรจังหวัดพิจิตร ดำเนินการปลูกต้นฟ้าทะลายโจร จำนวน 5,000 ต้น บริเวณสำนักงานเกษตรจังหวัดพิจิตร โดยได้จัดทำแปลงปลูกฟ้าทะลายโจรแบบลงแปลง จำนวน 3,000 ต้น ปลูกลงถุงดำเพาะกล้า จำนวน 2,000 ต้น จากสถานการณ์ฝนตกอย่างต่อเนื่องทำให้เกิดน้ำท่วมในบริเวณสำนักงานเกษตรจังหวัดพิจิตร ส่งผลให้แปลงปลูกฟ้าทะลายโจรเสียหายเกือบร้อยละ 90ในส่วนของต้นฟ้าทะลายโจรที่เหลือ สำนักงานเกษตรจังหวัดพิจิตรจะได้ดำเนินการจัดเก็บเมล็ดเพื่อทำการขยายพันธุ์ต่อไป

 2 กระทรวงเกษตรและสหกรณ์ มีความห่วงใยเกษตรกรและผู้ได้รับผลกระทบจากวิกฤติของการแพร่ระบาด ของโรคติดเชื้อไวรัสโคโรนา 2019 (COVID -19) จึงมอบหมายให้กรมส่งเสริมการเกษตรซึ่งมีภารกิจในการช่วยเหลือดูแลเกษตรกร และให้บริการทางการเกษตร จัดทำโครงการผลิตขยายต้นพันธุ์ฟ้าทะลายโจร

 1. สนับสนุนต้นพันธุ์ฟ้าทะลายโจรให้ศูนย์เรียนรู้การเพิ่มประสิทธิภาพการผลิตสินค้าเกษตร และ เครือข่าย (ศพก./ศพก. เครือข่าย) จำนวน 600 ต้น โดยแจกจ่ายต้นพันธุ์ฟ้าทะลายโจรแก่สมาชิกศพก./ศพก. เครือข่าย ดังนี้

 1.1 สมาชิก ศพก. หลัก จำนวน 30 ราย ๆ ละ 4 ต้น รวม 120 ต้น

 1.2 สมาชิก ศพก. เครือข่าย จำนวน 120 ราย ๆ ละ 4 ต้น รวม 480 ต้น

 2. สำนักงานเกษตรอำเภอพิจารณาจัดสรรต้นพันธุ์ฟ้าทะลายโจร จำนวน 200 ต้น ให้แก่กลุ่มเกษตรกร วิสาหกิจชุมชน หรือประชาชนทั่วไปที่สนใจ จำนวน 4 ต้น/ราย

**มติที่ประชุม** รับทราบ และขอให้เจ้าหน้าที่ผู้รับผิดงานรับกล้าพันธุ์และติดตามกำกับดูแลต้นพันธุ์ให้เจริญต่อไปด้วย

**ปิดการประชุมเวลา 12.00 น**

 (ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) จุฑามาศ กล่อมจิตร ผู้ตรวจรายงานการประชุม

 นักวิชาการส่งเสริมการเกษตรชำนาญการ รักษาราชการแทน

 เกษตรอำเภอบางมูลนาก